Page:Companion of mirth.pdf/10

10 Of good hard cakes; his mither bakes, And bannocks were na scanty; A good fat sow, a sleeky cow Were standing in the byre: Whilst lazy puss with mealy mouse, Was playing at the fire.

Good signs are these my mither says, And bids me take the miller; For foul day and fair day, He's aye bringing till her: For meal and mat she does na want, Nor ony thing that's dainty: And now and then a keckling hen, To lay her eggs in plenty.

Low down in the broom.

My daddy is a canker'd carle, He'll no twin wi' his gear; My minny she's a scolding wife, Had's a' the house a-steer. But let them say, or let them do, It's a' ane to me; For he's low down in the broom That's waiting on me.

Waiting on me, my love, He's waiting on me; For he's low down in the broom, That's waiting on me.